《咏鹅》(唐)骆宾王鹅,鹅,鹅,曲项向天歌。白毛浮绿水,红掌拨清波。《静夜思》(唐)李白床前明月光,疑是地上霜。举头望明月,低头思故乡。《寻隐者不遇》(唐) 贾岛松下问童子,言师采药去。只在此山中,云深不知处。《望庐山瀑布》(唐)李白日照香炉生紫烟,遥看瀑布挂前川。飞流直下三千尺,疑是银河落九天。《早发白帝城》(唐)李白朝辞白帝彩云间,千里江陵一日还。两岸猿声啼不住,轻舟已过万重山。《绝句》(唐)杜甫两个黄鹂鸣翠柳,一行白鹭上青天。窗含西岭千秋雪,门泊东吴万里船。《游子吟》(唐) 孟郊慈母手中线,游子身上衣。临行密密缝,意恐迟迟归。谁言寸草心,报得三春晖。